**27. LEKCIJA**

ISTRAŽIVANJE 2 – Uloga pojedinca

 **Ciljevi:**

* Upoznavanje učenika s pojmom „posmatrač“;
* Shvatanje značaja ljudskog dostojanstva;
* Sagledavanje složenosti situacija sa kojima posmatrači mogu da se suoče kada su svedoci ugroženosti života i/ili ljudskog dostojanstva.

 **Materijali:**

Primeri za analizu “Šta mogu da učine posmatrači”?

**Pojmovi:**

* OČEVIDAC/POSMATRAČ – neko ko je prisutan, ali ne i umešan u incident u kojem su ugroženi nečiji život i/ili dostojanstvo (može da se umeša ili ne).

* DOSTOJANSTVO – vrednost i čast svih ljudi, bez obzira na rasnu, versku i nacionalnu pripadnost, društveni status, politička ubeđenja i druge karakteristike grupe ili pojedinca.

**Aktivnosti**:

* Nastavnik poziva učenike da se prisete neke situacije, koja se desila nedavno, u kojoj su bili ugroženi nečiji život ili dostojanstvo. To može da bude događaj o kojem im je neko nešto pričao, o kojem su čitali u novinama ili kojem su prisustvovali. Da bi učenike podstakao na razmišljanje, i nastavnik može da navede odgovarajuće primere. Na primer, grupa vršnjaka pred školom naziva pogrdnim imenima svog druga ili dobacuje neprimerene reči drugaricama iz razreda i na taj način ih ponižavaju.
* Učenici u parovima razgovaraju o primerima kojih su se setili ili koje su pročitali.
* Saopštavaju razredu karakteristične primere (ko želi).
* Nastavnik navedene primere zapisuje na tablu.
* U grupi se, potom, razvija diskusija o osećanjima, mogućim reakcijama u takvim situacijama i dilemama koje se pri tome mogu javiti.
* Nastavnik podseća učenike na priču o Anri Dinanu – šta je učinila jedna osoba.
* Učenici se dijele u manje grupe sa zadatkom da analiziraju citate koje im je podielio nastavnik (prilog 2).
* Sledi saopštenje o rezultatima analize (predstavnici grupa).
* Učenici ostaju u istim grupama i dobijaju zadatak da u grupi prodiskutuju o očevicu i ljudskom dostojanstvu, i da ih nakon toga definišu. Svoje definicije ispisuju na papire koje im je nastavnik prethodno podelio. Sledi „galerijska” šetnja, kako bi svaka grupa uporedila svoje definicije sa definicijama ostalih grupa. Nakon toga izveštavaju predstavnici grupa.
* Nastavnik usmerava učenike da, na osnovu ključnih reči iz definicija koje su naveli, dođu do zajedničke definicije za ljudsko dostojanstvo i za očevica.
* U završnom delu časa nastavnik navodi neke primere i iskaze o posmatračima. Posmatrači mogu izvršiti snažan uticaj. Oni mogu definisati značenje događaja i podstaknuti druge na saosećanje ili ravnodušnost.

Psihološka istraživanja pokazuju kako jedan jedini slučaj odstupanja od grupnog ponašanja može znatno umanjiti konformizam. U vanrednim situacijama, verovatnoća da će pomoć biti pružena znatno se povećava ukoliko jedan posmatrač kaže da je situacija ozbiljna ili kaže drugima neka nešto preduzmu.

Čak i na ponašanje vlada posmatrači, pojedinci, grupe ili druge vlade mogu izvršiti znatan uticaj.